Jos Suomen väestö tiivistetään sataan ihmiseen...

1. Kuinka moni on palkansaaja?

38

Suomessa oli vuonna 2016 keskimäärin 2 105 000 palkansaajaa, mikä oli 15 000 enemmän kuin vuotta aiemmin. Lähde: Tilastokeskus

2. Kuinka moni on määrä- tai osa-aikaisessa työsuhteessa?

13

Palkansaajista määräaikaisia oli 333 000 ja osa-aikatyötä teki 399 000 ihmisistä eli yhteensä määrä- ja osa-aikaisessa työsuhteessa työskentelee 732 000 suomalaista. Lähde: Tilastokeskus

3. Yrittäjien määrä?

4

Vuonna 2014 ammattiasemaltaan yrittäjiä oli Suomessa 243 000. Yrittäjistä 27 prosenttia oli yli 54-vuotiaita ja vain 2 prosenttia alle 25-vuotiaita. Naisten osuus yrittäjistä oli 33 prosenttia. Lähde: Tilastokeskus

4. Kuinka moni tekee ns. "normaalia työviikkoa"?

11

Kaikista noi 2,4 miljoonasta työllisestä niin sanottua “normaalia työviikkoa” tekee noin 610 tuhatta suomalaista eli 11 prosenttia kaikista suomalaisista. Tilastokeskus määrittää normaalin tai säännöllisen työviikon, jos sen pituus on 35–44 tuntia, Henkilö on työskennellyt maanantaista perjantaihin kaikkina päivinä, ei esiinny ilta- tai yötyötä tai viikonlopputyötä. Lähde: Tilastokeskus

5. Kuinka moni tienaa alle 20 tuhatta euroa vuodessa?

43

Suomalaisista 42,9 prosenttia sai veronalaisia tuloja alle 20 tuhatta euroa vuonna 2015. Lähde: Tilastokeskus

6. Työttömien määrä?

5

Sadan ihmisen Suomessa työttömiä on kaikkiaan viisi, sillä työttömiä oli vuoden 2017 huhtikuussa 279 000 eli noin 5 prosenttia koko väestöstä. Työttömyysaste eli työttömien prosenttiosuus saman ikäisestä työvoimasta on Suomessa kuitenkin 10,2 prosenttia. Virallinen työttömyysaste lasketaan 15–74-vuotiaiden työttömien prosenttiosuutena saman ikäisestä työvoimasta. Lähde: Tilastokeskus

7. Kuinka moni saa toimeentulotukea?

7

Vuonna 2015 toimeentulotukea myönnettiin 259 010 kotitaloudelle ja 400 225 ihmiselle. Koko väestöstä toimeentulotukea saa siis 7,3 prosenttia. Toimeentulotuen kokonaismenot vuonna 2015 olivat 740,6 miljoonaa euroa. Lähde: Terveyden ja hyvinvoinnin laitos

8. Kuinka monella on peruskoulun jälkeinen tutkinto?

59

Kaikista suomalaisista 59 prosentilla. Vuoden 2015 loppuun mennessä 3 245 724 henkeä eli 71 prosenttia 15 vuotta täyttäneestä väestöstä oli suorittanut tutkinnon perusasteen jälkeen. Korkeimmin koulutettuja ovat 40–44-vuotiaat, joista tutkinnon oli suorittanut 86 prosenttia. Lähde: Tilastokeskus

9. Kuinka moni opiskelee jossain koulussa Suomessa?

23

Peruskoulussa, lukiossa, ammattiopistoissa, ammattikorkeakouluissa ja yliopistoissa opiskeli vuonna 2015 yhteensä 1 274 593 ihmistä eli noin 23 prosenttia suomalaisista. Lähde: Tilastokeskus

10. Kuinka moni on päiväkodissa?

4

Vuonna 2015 varhaiskasvatuksessa oli kaikkiaan 245 650 lasta eli noin neljä prosenttia koko väestöstä. Lähde: Tilastokeskus

Tehty yhteistyössä Joel Kanervan kanssa (https://infograafikko.fi).

Toteutus vaati toimiakseen JavaScriptin.